
118 DR 30.11.2009 

 
■2150 

Tuan Pengerusi, sebagaimana yang saya katakan tadi, saya hendak tahu apakah 
tindakan drastik yang akan dilakukan oleh pihak kementerian mengenai masalah ini sebab 
masalah ini juga telah disiarkan di dalam surat khabar seperti troli rakit bergerak yang 
disiarkan dalam akhbar tempatan. Kita tidak mahu ini semua terjadi kerana kita lihat 
bahawa sejarah ataupun perkhidmatan kereta api di negeri Sabah ini adalah merupakan 
salah satu tinggalan sejarah sejak daripada British lagi.   

Jadi, kita harap sepertimana yang saya katakan tadi supaya pihak kementerian 
meneliti dan mengambil tindakan yang serius untuk menangani masalah ini. Saya lihat 
kawasan-kawasan yang terlibat seperti di kawasan Pangie, Halorgilat, Rayoh mereka 
sentiasa mengharapkan perkhidmatan kereta api ini supaya dapat dinaik taraf kerana di 
kampung-kampung ini cuma kereta api sahajalah sebagai pengangkutan mereka untuk ke 
pekan Tenom.   

Tuan Pengerusi, bayangkan kalau terjadi sesuatu kepada mereka, sakit tenat 
ataupun ada di antara penduduk kampung yang ingin bersalin untuk dibawa ke pekan 
Tenom, bukankah sengsara, bukankah teruk, Tuan Pengerusi? Jadi, saya harap perkara ini 
tidak akan berulang lagi supaya pihak kementerian benar-benar dapat menangani masalah 
ini.   

Tuan Pengerusi, tentang satu perkara lagi iaitu Butiran 060800 - Pengangkutan 
Jalan Sabah. Ini pun satu masalah yang tidak selesai lagi, Tuan Pengerusi. Saya sudah 
banyak kali menyuarakan tentang masalah PUSPAKOM, terutama kita di kawasan 
pedalaman. Satu-satunya PUSPAKOM yang ada di daerah Keningau, Tuan Pengerusi, di 
mana Daerah Tenom, Nabawan, Kemabong, Sok dan juga Tambunan adalah feeder 
kepada perkhidmatan PUSPAKOM di kawasan pedalaman.   

Pada persidangan yang lalu juga, saya selalu menyebut betapa perlunya 
perkhidmatan PUSPAKOM untuk digerakkan ke kawasan-kawasan yang saya sebutkan 
tadi kerana kita melihat bahawa kebanyakan penduduk-penduduk ataupun pekebun-
pekebun kecil di kawasan-kawasan ini memerlukan perkhidmatan PUSPAKOM untuk 
memeriksa kenderaan mereka. Betapa susahnya apabila pemilik-pemilik kenderaan tadi 
terpaksa bersusah payah untuk datang ke Daerah Keningau. Kalau dari kawasan saya 
sahaja, ia lebih kurang 40 kilometer lebih. Bayangkan ulang-alik, Tuan Pengerusi.  

Sudahlah mereka terpaksa berbelanja lebih untuk minyak. Kadang-kadang apabila 
berbaris, pihak PUSPAKOM penuh, mereka terpaksa balik dan terpaksa membuat 
pemeriksaan pada hari-hari akan datang. Jadi, kita mahu supaya, Tuan Pengerusi, 
sepertimana yang saya suarakan pada sidang yang lalu, pihak kementerian juga akan 
menyediakan PUSPAKOM bergerak.  Kalau tidak silap saya, Tuan Pengerusi, pada 
penggal yang lepas pun, kita mendengar jawapan daripada sama ada Timbalan Menteri 
ataupun Menteri, kalau tidak silap, pada ketika itu, beliau menjawab akan mengadakan 
PUSPAKOM bergerak. 

Jadi, saya amat mengalu-alukan atas saranan itu, tetapi hingga hari ini bergerak 
pun tidak nampak, tayar pun tidak nampak, treler pun tidak nampak, apa sudah jadi ini?  
Masalah. Adakah sibuk kerana mengurus benda-benda yang lain ataupun tidak mengurus 
masalah-masalah yang dikemukakan oleh kita sebagai wakil rakyat? Kita tidak mahu 
perkara ini terjadi sebab keperluan PUSPAKOM ini amat penting. Pertama, mungkin boleh 
membantu para pekebun kecil ataupun para pemilik kenderaan untuk mengurangkan kos 
mereka.   

Lagi satu, Tuan Pengerusi, baru-baru ini saya berterima kasih kepada Timbalan 
Menteri Pengangkutan yang baru. Apabila beliau dipilih, dilantik untuk menjawat jawatan 
Timbalan Menteri Pengangkutan, Yang Berhormat Kudat, dengan segera turun ke kawasan 
saya dan pada ketika itu saya mengemukakan masalah PUSPAKOM ini sahaja dan beliau 
sendiri akan memberi komitmen yang tinggi. Saya telah menulis surat kepada Yang 
Berhormat Timbalan Menteri, tetapi Timbalan Menteri telah buat kerja. Timbalan menteri 
telah laksanakan kerja. 

 



#2150. Tuan Pengerusi, sebagaimana yang saya katakan tadi, saya hendak tahu apakah tindakan drastik yang akan dilakukan oleh pihak kementerian mengenai masalah ini sebab masalah ini juga telah disiarkan di dalam surat khabar seperti troli rakit bergerak yang disiarkan dalam akhbar tempatan. Kita tidak mahu ini semua terjadi kerana kita lihat bahawa sejarah ataupun perkhidmatan kereta api di negeri Sabah ini adalah merupakan salah satu tinggalan sejarah sejak daripada British lagi. Jadi, kita harap sepertimana yang saya katakan tadi supaya pihak kementerian meneliti dan mengambil tindakan yang serius untuk menangani masalah ini. Saya lihat kawasan-kawasan yang terlibat seperti di kawasan Pangie, Halorgilat, Rayoh mereka sentiasa mengharapkan perkhidmatan kereta api ini supaya dapat dinaik taraf kerana di kampung-kampung ini cuma kereta api sahajalah sebagai pengangkutan mereka untuk ke pekan Tenom. Tuan Pengerusi, bayangkan kalau terjadi sesuatu kepada mereka, sakit tenat ataupun ada di antara penduduk kampung yang ingin bersalin untuk dibawa ke pekan Tenom, bukankah sengsara, bukankah teruk, Tuan Pengerusi? Jadi, saya harap perkara ini tidak akan berulang lagi supaya pihak kementerian benar-benar dapat menangani masalah ini. Tuan Pengerusi, tentang satu perkara lagi iaitu Butiran 060800- Pengangkutan Jalan Sabah. Ini pun satu masalah yang tidak selesai lagi, Tuan Pengerusi. Saya sudah banyak kali menyuarakan tentang masalah PUSPAKOM, terutama kita di kawasan pedalaman. Satu-satunya PUSPAKOM yang ada di daerah Keningau, Tuan Pengerusi, di mana Daerah Tenom, Nabawan, Kemabong, Sok dan juga Tambunan adalah feeder kepada perkhidmatan PUSPAKOM di kawasan pedalaman. Pada persidangan yang lalu juga, saya selalu menyebut betapa perlunya perkhidmatan PUSPAKOM untuk digerakkan ke kawasan-kawasan yang saya sebutkan tadi kerana kita melihat bahawa kebanyakan penduduk-penduduk ataupun pekebun- pekebun kecil di kawasan-kawasan ini memerlukan perkhidmatan PUSPAKOM untuk memeriksa kenderaan mereka. Betapa susahnya apabila pemilik-pemilik kenderaan tadi terpaksa bersusah payah untuk datang ke Daerah Keningau. Kalau dari kawasan saya sahaja, ia lebih kurang 40 kilometer lebih. Bayangkan ulang-alik, Tuan Pengerusi. Sudahlah mereka terpaksa berbelanja lebih untuk minyak. Kadang-kadang apabila berbaris, pihak PUSPAKOM penuh, mereka terpaksa balik dan terpaksa membuat pemeriksaan pada hari-hari akan datang. Jadi, kita mahu supaya, Tuan Pengerusi, sepertimana yang saya suarakan pada sidang yang lalu, pihak kementerian juga akan menyediakan PUSPAKOM bergerak. Kalau tidak silap saya, Tuan Pengerusi, pada penggal yang lepas pun, kita mendengar jawapan daripada sama ada Timbalan Menteri ataupun Menteri, kalau tidak silap, pada ketika itu, beliau menjawab akan mengadakan PUSPAKOM bergerak. Jadi, saya amat mengalu-alukan atas saranan itu, tetapi hingga hari ini bergerak pun tidak nampak, tayar pun tidak nampak, treler pun tidak nampak, apa sudah jadi ini? Masalah. Adakah sibuk kerana mengurus benda-benda yang lain ataupun tidak mengurus masalah-masalah yang dikemukakan oleh kita sebagai wakil rakyat? Kita tidak mahu perkara ini terjadi sebab keperluan PUSPAKOM ini amat penting. Pertama, mungkin boleh membantu para pekebun kecil ataupun para pemilik kenderaan untuk mengurangkan kos mereka. Lagi satu, Tuan Pengerusi, baru-baru ini saya berterima kasih kepada Timbalan Menteri Pengangkutan yang baru. Apabila beliau dipilih, dilantik untuk menjawat jawatan Timbalan Menteri Pengangkutan, Yang Berhormat Kudat, dengan segera turun ke kawasan saya dan pada ketika itu saya mengemukakan masalah PUSPAKOM ini sahaja dan beliau sendiri akan memberi komitmen yang tinggi. Saya telah menulis surat kepada Yang Berhormat Timbalan Menteri, tetapi Timbalan Menteri telah buat kerja. Timbalan menteri telah laksanakan kerja.